من اسمه وسواس ... ودى معناه ان بيجيلك افكار منها الموجود ومنها اللى مش موجود(تخيلات وهميه) واوقات كتير بتشك فى صحتها , اما القهرى ... ف دى معناها ان انت متقدرش توقفه غصب عنك لازم هتوسوسلك نفسك باى حاجه وتقعد تشك فيها , والوسواس ده بيجى للناس اللى معظمهم بيعانو من فراغ شديد فى حياتهم ومش لاقيين حاجه يعملوها غير انهم يوسوسو لنفسهم فى اى حاجه ... لدرجه انه ممكن يتخيل ان فى جرثومه فى ايده وسيطرت على ايده بالكامل وهجمت على ايده بسبب انه سلم على واحد او لمس شىء مش نظيف ويحس انه لو مغسلش ايده دلوقتى حالا قبل ما ياكل او يمسح وشه بيها هيمرض ومش اى مرض كمان .... لأ .... ده يتخيل انه هيصاب بمرض قاتل , او انه ممكن يجيله مغص فى بطنه لو اكل الساندويتش اللى فلان مسكه بايده وعزم عليه بيه ...... وهكذا .... البنى آدم ده عايش على كده لحد ما يلاقى حاجه فعلا تشغله بجد ويفكر فى الصح بدل ما يفكر فى اللى يخليه فى الاخر مجنون امام المجتمع اللى عايش فيه .